CELEX: 62015TB0235(01)
Language: lt
Date: 2016-05-23 00:00:00
Title: Byla T-235/15 R: 2016 m. gegužės 23 d. Bendrojo Teismo pirmininko nutartis byloje Pari Pharma/EMA (Laikinųjų apsaugos priemonių taikymas — Galimybė susipažinti su dokumentais — Reglamentas (EB) Nr. 1049/2001 — Europos vaistų agentūros turimi dokumentai, susiję su įmonės pateiktais duomenimis prašant išduoti leidimą pateikti rinkai vaistą — Nutartis sustabdyti sprendimo suteikti trečiajam asmeniui galimybę susipažinti su dokumentais vykdymą — Prašymas atšaukti — Nepasikeitusios aplinkybės — Bendrojo Teismo procedūros reglamento 159 straipsnis)

18.7.2016   
            
            
               LT
            
            
               Europos Sąjungos oficialusis leidinys
            
            
               C 260/39
            
         2016 m. gegužės 23 d. Bendrojo Teismo pirmininko nutartis byloje Pari Pharma/EMA
   
   (Byla T-235/15 R)
   ((Laikinųjų apsaugos priemonių taikymas - Galimybė susipažinti su dokumentais - Reglamentas (EB) Nr. 1049/2001 - Europos vaistų agentūros turimi dokumentai, susiję su įmonės pateiktais duomenimis prašant išduoti leidimą pateikti rinkai vaistą - Nutartis sustabdyti sprendimo suteikti trečiajam asmeniui galimybę susipažinti su dokumentais vykdymą - Prašymas atšaukti - Nepasikeitusios aplinkybės - Bendrojo Teismo procedūros reglamento 159 straipsnis))
   (2016/C 260/49)
   Proceso kalba: anglų
   
      Šalys
   
   
      Ieškovė: Pari Pharma GmbH (Štarnbergas, Vokietija), atstovaujama advokatų M. Epping ir W. Rehmann
   
      Atsakovė: Europos vaistų agentūra, atstovaujama T. Jabłoński, N. Rampal Olmedo, A. Spina, A. Rusanov ir S. Marino
   
      Atsakovės pusėje į bylą įstojusi šalis: Novartis Europharm Ltd (Kamberlis, Jungtinė Karalystė), astovaujama advokatės C. Schoonderbeek
   
      Dalykas
   
   Pagal Bendrojo Teismo procedūros reglamento 159 straipsnį pateiktas prašymas atšaukti 2015 m. rugsėjo 1 d. Nutartį Pari Pharma/EMA (T-235/15 R, EU:T:2015:587), kuria buvo sustabdytas 2015 m. balandžio 24 d. EMA sprendimo EMA/271043/2015, kuriuo pagal 2001 m. gegužės 30 d. Europos Parlamento ir Tarybos reglamentą (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331) trečiajai šaliai suteikta galimybė susipažinti su tam tikrais dokumentais, kuriuose yra kartu su prašymu išduoti leidimą pateikti rinkai vaistą Vantobra pateiktos informacijos, vykdymas.
   
      Rezoliucinė dalis
   
   
               1.
            
            
               Atmesti prašymą atšaukti 2015 m. rugsėjo 1 d. Nutartį Pari Pharma/EMA (T-235/15 R, EU:T:2015:587).
            
         
               2.
            
            
               Atidėti bylinėjimosi išlaidų klausimo nagrinėjimą.